
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1849 

12 Σεπτεμβρίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χορήγηση έκτακτης οικονομικής ενίσχυσης στους 
συνταξιούχους των Ν.Π.Δ.Δ., που διέπονται από 
ανάλογο με τους δημοσίους υπαλλήλους συντα- 
ξιοδοτικό καθεστώς - μόνιμους κατοίκους διαφό¬ 
ρων περιοχών της χώρας που επλήγησαν από τις 

πυρκαγιές κατά το έτος 2007. 1 

Ρύθμιση οφειλόμενων ασφαλιστικών εισφορών προς τους 
ασφαλιστικούς οργανισμούς αρμοδιότητας Υπουρ¬ 
γείου Απασχόλησης και Κοινωνικής Προστασίας των 
εργοδοτών, επιχειρήσεων που έχουν επαγγελματική 
εγκατάσταση στις περιοχές της χώρας που επλήγη¬ 
σαν από πυρκαγιές κατά το έτος 2007.. 2 


ΑΠΟΦΑΣΕΙ Σ 

Αριθμ. Φ10321/οικ.24103/1530 (1) 

Χορήγηση έκτακτης οικονομικής ενίσχυσης στους συντα¬ 
ξιούχους των Ν.Π.ΔΔ., που διέπονται από ανάλογο με 
τους δημοσίους υπαλλήλους συνταξιοδοτικό καθεστώς 
- μόνιμους κατοίκους διαφόρων περιοχών της χώρας 
που επλήγησαν από τις πυρκαγιές κατά το έτος 2007. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 46 του ν.δ. 2698/1953 (ΦΕΚ 
315 Β'). 

2. Την υπ’ αριθμ. Φ11321/23873/1513/2007 κοινή από¬ 
φαση των Υπουργών Οικονομίας και Οικονομικών και 
Απασχόλησης και Κοινωνικής Προστασίας. 

3. Τις διατάξεις του π.δ. 213/1992 (ΦΕΚ 102 Α') «Οργα¬ 
νισμός Γενικής Γραμματείας Κοινωνικών Ασφαλίσεων, 
Υπουργείου Υγείας Πρόνοιας και Κοινωνικών Ασφαλί¬ 
σεων» και του π.δ. 372/1995 (ΦΕΚ 201 Α') «Μεταφορά της 
Γενικής Γραμματείας Κοινωνικών Ασφαλίσεων από το 
Υπουργείο Υγείας Πρόνοιας και Κοινωνικών Ασφαλίσε¬ 
ων στο Υπουργείο Εργασίας». 

4. Τις διατάξεις του άρθρου 90 του «Κώδικα Νομοθε¬ 
σίας για την Κυβέρνηση και τα Κυβερνητικά όργανα», 
που κυρώθηκε με το άρθρο πρώτο του π.δ. 63/2005 
(ΦΕΚ Α' 98/22.4.2005). 


5. Τις διατάξεις του π.δ. 77/30.4.2007 «Διορισμός 
Υπουργού Απασχόλησης και Κοινωνικής Προστασίας» 
(ΦΕΚ Α' 92/30.4.2007). 

6. Τις διατάξεις της υπ’ αριθμ. Υ1/10.3.2004 απόφα¬ 
σης του Πρωθυπουργού (ΦΕΚ 513 Β') «Μεταβολή τίτ¬ 
λων Υπουργείων και καθορισμός της σειράς τάξης των 
Υπουργείων». 

7. Τις διατάξεις του άρθρου 27 του ν. 2081/1992 (ΦΕΚ 
154 Α'), όπως αντικαταστάθηκε με το άρθρο 1 του 
ν. 2469/1997 (ΦΕΚ 38 Α') και το γεγονός ότι από την 
εφαρμογή της παρούσας απόφασης δεν προκαλείται 
δαπάνη σε βάρος του κρατικού προϋπολογισμού, αλλά 
η δαπάνη βαρύνει του προϋπολογισμούς των οργα¬ 
νισμών κύριας ασφάλισης αρμοδιότητας Υπουργείου 
Απασχόλησης και Κοινωνικής Προστασίας και το ύψος 
της υπολογίζεται σε 900.000 €, αποφασίζουμε: 

Την χορήγηση έκτακτης οικονομικής ενίσχυσης και 
στους συνταξιούχους των νομικών προσώπων δημοσίου 
δικαίου, που διέπονται από ανάλογο με τους δημοσίους 
υπαλλήλους συνταξιοδοτικό καθεστώς, κατ’ εφαρμογή 
των οριζομένων στην υπ’ αριθμ. Φ11321/23873/1513/2007 
κοινή απόφαση των Υπουργών Οικονομίας και Οικονο¬ 
μικών και Απασχόλησης και Κοινωνικής Προστασίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Σεπτεμβρίου 2007 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΑΠΑΣΧΟΛΗΣΗΣ 

ΚΑΙ ΟΙΚΟΝΟΜΙΚΩΝ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Γ. ΑΛΟΓΟΣΚΟΥΦΗΣ Β. Ν. ΜΑΓΓΙΝΑΣ 

-♦- 

Αριθμ. Φ11321/οικ.24026/1523 (2) 

Ρύθμιση οφειλόμενων ασφαλιστικών εισφορών προς 
τους ασφαλιστικούς οργανισμούς αρμοδιότητας 
Υπουργείου Απασχόλησης και Κοινωνικής Προστα¬ 
σίας των εργοδοτών, επιχειρήσεων που έχουν επαγ¬ 
γελματική εγκατάσταση στις περιοχές της χώρας 
που επλήγησαν από πυρκαγιές κατά το έτος 2007. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 4 του ν. 2556/1997 (ΦΕΚ 
270 Α ). 















26576 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Τις διατάξεις του άρθρου 12 σε συνδυασμό με αυ¬ 
τές της παρ. 3 του άρθρου 8 της πράξης νομοθετικού 
περιεχομένου «Κοινωνικές παροχές και οικονομικές 
ενισχύσεις στους πληγέντες από τις πυρκαγιές» (ΦΕΚ 
205 Α/28.8.2007). 

3. Την ανάγκη ρύθμισης των οφειλών τόσο προς το 
δημόσιο όσο και προς τους ασφαλιστικούς οργανισμούς, 
των νομικών και φυσικών προσώπων που έχουν επαγ¬ 
γελματική εγκατάσταση ή δραστηριότητα στις περιοχές 
που επλήγησαν από τις πυρκαγιές του έτους 2007, με 
ενιαίο τρόπο. 

4. Το γεγονός ότι οι πρόσφατες πυρκαγιές είχαν ως 
αποτέλεσμα την απορρύθμιση της κοινωνικής και οι¬ 
κονομικής ζωής όλων των επιχειρήσεων που έχουν την 
έδρα της επαγγελματικής τους εγκατάστασης σε διά¬ 
φορες περιοχές της χώρας. 

5. Τις διατάξεις του π.δ. 213/1992 (Α' 102) «Οργανισμός 
Γενικής Γραμματείας Κοινωνικών Ασφαλίσεων, Υπουρ¬ 
γείου Υγείας Πρόνοιας και Κοινωνικών Ασφαλίσεων» 
και του π.δ. 372/1995 (Α' 201) «Μεταφορά της Γενικής 
Γ ραμματείας Κοινωνικών, Ασφαλίσεων από το Υπουρ¬ 
γείο Υγείας Πρόνοιας και Κοινωνικών Ασφαλίσεων στο 
Υπουργείο Εργασίας». 

6. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά όργανα», 
που κυρώθηκε με το άρθρο πρώτο του π.δ. 63/2005 
(ΦΕΚ 98Α/22.4.2005) 

7. Τις διατάξεις του π.δ. 77/30.4.2007 «Διορισμός 
Υπουργού Απασχόλησης και Κοινωνικής Προστασίας» 
(ΦΕΚ 92Α/30.4.2007). 

8. Τις διατάξεις της υπ’ αριθμ. Υ1/10.3.2004 απόφα¬ 
σης του Πρωθυπουργού (ΦΕΚ Β513) «Μεταβολή τίτλων 
Υπουργείων και καθορισμός της σειράς τάξης των 
Υπουργείων». 

9. Το γεγονός ότι από την απόφαση αυτή δεν προ- 
καλείται δαπάνη σε βάρος του κρατικού Προϋπολογι¬ 
σμού, αλλά υστέρηση εσόδων στους ασφαλιστικούς 
οργανισμούς κύριας και επικουρικής ασφάλισης καθώς 
και του ΤΑΞΥ αρμοδιότητας Υπουργείου Απασχόλησης 
και Κοινωνικής Προστασίας, το ύψος της οποίας δεν 
μπορεί να υπολογιστεί, δεδομένου ότι δεν είναι εκ των 
προτέρων γνωστός ο αριθμός των επιχειρήσεων που 
θα υπαχθούν στην ρύθμιση της παρούσας απόφασης, 
αποφασίζουμε: 

1. Ασφαλιστικές εισφορές, τρέχουσες και καθυστερού- 
μενες, προς όλους τους ασφαλιστικούς οργανισμούς κύ¬ 
ριας και επικουρικής ασφάλισης καθώς και του ταμείου 
Ασφάλισης Ξενοδοχοϋπαλλήλων (ΤΑΞΥ) αρμοδιότητας 
Υπουργείου Απασχόλησης και Κοινωνικής Προστασίας, 
που οφείλονται από όλες τις επιχειρήσεις, τους εργο¬ 
δότες ή τους ασφαλισμένους που έχουν επαγγελματική 
εγκατάσταση ή δραστηριότητα στις παρακάτω περιοχές 
που επλήγησαν από τις πυρκαγιές έτους 2007, ήτοι: 
ΝΟΜΟΣ ΕΥΒΟΙΑΣ 

α) Δήμος Διρφύων: δημοτικά διαμερίσματα Μίστρου, 
Θεολόγου 

β) Δήμος Ερέτριας: οικισμός Γέροντα 

γ) Δήμος Κύμης: δημοτικό διαμέρισμα Ανδρωνιανών 

δ) Δήμος Στυρέων 

ε) Δήμος Ταμιναίων 

στ) Δήμος Κονιστρών 

ζ) Δήμος Αμαρυνθίων 


ΝΟΜΟΣ ΒΟΙΩΤΙΑΣ 

α) Δήμος Θεσπιέων: δημ. Διαμερίσματα Μαυρομματί- 
ου, Άσκρης, Νεοχωρίου 

β) Δήμος Αλιάρτου: δημοτ. Διαμερίσματα Πέτρας, Ευ¬ 
αγγελίστριας, Αλιάρτου (οικ. Μάζιου), Υψηλάντου. 
ΝΟΜΟΣ ΦΘΙΩΤΙΔΑΣ 

α) Δήμος Δομοκού: δημοτικά διαμερίσματα Φυλιανώ- 
δος, Μαντασίας, Πολυδενδρίου, Καρυών. 
β) Δήμος Ξυνιάδος 

γ) Δήμος Μακρακώμης: δημοτικά διαμερίσματα Ασβέ¬ 
στη, Ν. Γιαννιτσούς και Π. Γιαννιτσούς. 

ΝΟΜΟΣ ΗΛΕΙΑΣ 

α) Δήμος Πύργου: δημοτικά διαμερίσματα Αμπελώνα, 
Βαρβάσαινας, Βυτινέικων, Ελαιώνα, Κολιρίου, Λαστέικων, 
Παλαιοβαρβάσαινας, Σαλμώνης. 
β) Δήμος Αλκρείρας 

γ) Δήμος Αμαλιάδας: δημοτικά διαμερίσματα Γερακί- 
ου, Δαφνιώτισσας, Περιστεριού, Αμαλιάδας, Κρυονερίου, 
Κεραμιδιάς 

δ) Δήμος Ανδρίτσαινας 
ε) Δήμος Αρχαίας Ολυμπίας 
στ) Δήμος Ζαχάρως 
ζ) Δήμος Ιαρδανού 
η) Δήμος Πηνείας 
θ) Δήμος Σκιλλούντος 
ι) Δήμος Φιγαλείας 
ια) Δήμος Φολόης 
ιβ) Δήμος Ωλένης 

ιγ) Δήμος Βαρθολομιού: δημοτικό διαμέρισμα Βαρ- 
θολομιού 

ΝΟΜΟΣ ΑΙΤΩΛΟΑΚΑΡΝΑΝΙΑΣ 
α) Δήμος Αστακού: δημοτικά διαμερίσματα Μπαμπίνης, 
Σκούρτου, Μαχαίρας, Βλυζιανών 
β) Δήμος Αιτωλικού: δημ. διαμέρισμα Κεφαλόβρυσου 
γ) Δήμος Φυτειών: δημοτικά διαμερίσματα Φυτειών, 
Παπαδάτου 

δ) Δήμος Μεδεώνος: δημ. Διαμέρισμα Αετού 
ΝΟΜΟΣ ΑΡΚΑΔΙΑΣ 

α) Δήμος Βαλτετσίου: δημοτικά διαμερίσματα Αγριά- 
κονας, Αθηναίου (οικισμοί Αθηναίου- Μαρμαριάς), Αμπε- 
λακίου, Αραχαμιτών, Ασέας (οικισμοί Άνω και Κάτω 
Ασέας), Δόριζας, Κερασταρίου, Παλαιόχουνης, Πάπα- 
ρη. 

β) Δήμος Γόρτυνος: τοπικά διαμερίσματα Ζώνης, Κα- 
τσίμπαλη, Κυπαρισσιών, Μουριάς, Παλάτου, Παλαιόκα- 
στρου, Κοτυλίου (στη θέση Μουζιά). 

γ) Δήμος Μεγαλόπολης: τοπικά διαμερίσματα Σούλου, 
Ισώματος Καρυών, Μακρυσίου, Μαλλωτών, Μαραθούσας, 
Ραψομμάτη, Περιβολιών, Γ έφυρας, Τριποτάμων, Νεοχωρί¬ 
ου Λυκοσούρας, Χρόνων, Ανθοχωρίου, Σουλίου, Χιράδων, 
Παραδείσιων, Ίσαρη, οικισμοί Φαναίτη, Δερβενιού. 

δ) Δήμος Τεγέας: τοπικά διαμερίσματα Βουνού, Κα- 
μαρίου, Κανδάλου, Μανθυρέας, Μαυρίκιου. 

ε) Δήμος Φαλαισίας: τοπικά διαμερίσματα Ακόβου, 
Αναβρύτου, Ανεμοδουρίου, Βελιγοστής, Βουτσαρά, Γι- 
ανναίων, Γραικού, Ελληνίτσας, Καμάρας, Λεονταρίου, 
Πέτρινος, Ποταμιάς, Ρούτσιου, Σκορτσίνου, Σουλαρίου, 
Τουρκολέκα, Φαλαισίας. 

Στ) Δήμος Ηραίας 
η) Δήμος Λεβιδίου 
θ) Δήμος Σκιρίτιδας 

ΝΟΜΟΣ ΛΑΚΩΝΙΑΣ 

α) Δήμος Σκάλας: δημοτικά διαμερίσματα Βροντάμα, 
Στεφανίας, Γραμμούσας, Περιστεριού, Σκάλας 
β) Δήμος Οιτύλου: τοπικά διαμερίσματα Αρεόπολης, 
Ν. Οιτύλου, Βάχου, Κελέφα, Κουνού, Γερολιμένα. 

γ) Δήμος Ανατ. Μάνης: δημοτικά διαμερίσματα Λόγιας 
(οικισμοί Κοκκινόγεια, Πάλιρος, Πόρτο Κάγιο, Μαρμάρι, 
Αχίλλειο, Καινούργια, Χώρα και Προφήτης Ηλίας), Κοκ- 
κάλας (οικισμοί Κοκκάλας, Ολυμπίες και Παχιάνικα),Έξω 
Νυμφίου (οικισμός Έξω Νυμφίου), Κοτρώνα (οικισμός 
Φλομοχωρίου). 

δ) Δήμος Κροκεών: δημοτικά διαμερίσματα Κροκεών, 
Δαφνιού 

ε) Δήμος Γερόνθρων: δημοτικά διαμερίσματα Καλλι¬ 
θέας, Γερακιού 

στ) Δήμος Θεραπνών: τοπικά διαμερίσματα Χρυσά- 
φων, Αγριάνων, Γκορίτσας, Αγίων Αναργύρων, Κεφαλά, 
Καλλονής, Σκούρας, οικισμός Πολύδροσου 
ΝΟΜΟΣ ΜΕΣΣΗΝΙΑΣ 

α) Δήμος Φιλιατρών: δημοτικά διαμερίσματα Φιλια¬ 
τρών (τοποθεσία Μάραινα), Χριστιανούπολης, Πλάτης 
β) Δήμος Νέστορος: δημοτικά διαμερίσματα Χώρας, 
τοπικά διαμερίσματα Μεταξάδας, Φλεσσιάδας, Παλαιού 
Λουτρού, οικισμοί Στυλιανού, Ποταμιάς, Σταυρού 
γ) Δήμος Αβίας: δημοτικά διαμερίσματα Αλτομίρων, 
Πηγαδιών (οικισμοί Δεντρά, Πηγάδια, Ριζανά, Κρύα Βρύ¬ 
ση και Αγ. Παντελεήμονας). 

γ) Δήμος Οιχαλίας: δημοτικά διαμερίσματα Ανδανίας, 
Φιλιών, Λουτρού, Οιχαλίας, Μερόπης Σολακίου, Σιάμου, 
Πεύκου, Κατσαρού, Καλυβιών. 

δ) Δήμος Καλαμάτας: δημοτικά διαμερίσματα Ελαι- 
οχωρίου (Ελαιοχώρι, Περιβολάκια, Διάσελα, Αράχοβα, 
Μονή Διήμοβας), Καρβελιού (Καρβέλι, Κάτω Καρβέλι, 
Αιμιαλοή, Λαδά, Αλαγονίας (Αλαγονιά, Μαχαλά), Αρτε¬ 
μίσιας (Αρτεμίσια, Αμπέλια), Πηγών, Νέδουσας, η πόλη 
της Καλαμάτας στις ανατολικές παρυφές της (Μένινα- 
Γ ιαννιτσάνικα). 

ε) Δήμος Μελιγαλά: δημοτικά διαμερίσματα Μελιγαλά, 
Ανθούσας, Ζευγολατειού, Καλλιρόης, Μαγούλας, Μίλας, 
Νεοχώρι Ιθώμης, Πολίχνης, Σκάλας, Στενυκλαρίου, Τσου- 
καλαίικων. 

στ) Δήμος Άνδαινας: τοπικά διαμερίσματα Ηλέκτρας, 
Μάνδρες, Κωνσταντίνων, Δεσύλλας, Παραπουργκιού, 
Καρνασίου, Δασοχωρίου, Μάλτας. 

ζ) Δήμος Είρας: τοπικά διαμερίσματα Αγίου Σώστη, 
Αμπελώνας, Κακαλετρίου, Νέδας, Πέτρας. Σκληρού, 
Στάσιμου, Σύρριζου. 

ΝΟΜΟΣ ΚΟΡΙΝΘΙΑΣ 

α) Δήμος Κορινθίων: δημοτικά διαμερίσματα Αρχαίας 
Κορίνθου, Σολωμού, Ξυλοκέριζας 
β) Δήμος Νεμέας: δημοτικά διαμερίσματα Νεμέας, 
Αρχαίων Κλεώνων 

γ) Δήμος Τενέας: δημοτικά διαμερίσματα Χιλιομοδίου, 
Κουταλά-Μάψου, Κλένιας 

δ) Δήμος Βόχας: δημοτικά διαμερίσματα Ζευγολατιού- 
Καλεντζίου, Σουληναρίου, Χαλκιού 
ε) Δήμος Σολυγείας: δημοτικά διαμερίσματα Σοφικού 
(οικισμοί Αγίας Μαρίνας και Αμονίου). 

στ) Δήμος Ευρωστίνης: δημοτικό διαμέρισμα Δερβε- 
νίων (Μεντουριάνικα) 

ζ) Δήμος Φενεού: δημοτικό διαμέρισμα Αρχαίας Φε- 
νεού 

η) Δήμος Σικυωνίων: δημοτικό διαμέρισμα Μικρού 
Βάλτου 


ΔΗΜΟΣ ΑΧΑ'ίΑΣ 

α) Δήμος Αιγίου: δημοτικά διαμερίσματα Κουκίνας, 
Μαυρίκιου, Μελισσίων, Πτέρης, Σελινούντος 
β) Δήμος Ακράτας: δημοτικά διαμερίσματα Βούτσιμου, 
Καλαμιάς 

γ) Δήμος Διακοπτού: δημοτικά διαμερίσματα Άνω 
Διακοπτού, Καθολικού, Κερύνειας, Μαμουσιάς 
ΝΟΜΟΣ ΚΕΦΑΛΛΗΝΙΑΣ 

α) Δήμος Ελείου-Πρόνων: δημοτικά διαμερίσματα Αγί¬ 
ας Ειρήνης, Μαρκοπούλου, Πάστρας, Πόρου, Σκάλας. 

β) Δήμος Λειβαθούς: δημοτικά διαμερίσματα Καραβά- 
δου, Πεσσάδας, Σπαρτών 
ΝΟΜΟΣ ΜΑΓΝΗΣΙΑΣ 
α) Δήμος Αφετών 
β) Δήμος Μηλέων 
γ) Δήμος Αργαλαστής 

δ) Δήμος Σκιάθου: οικισμοί Αγ. Παρασκευής, Ζορμπά- 
δων, Πόρου, Τρούλου 
ρυθμίζονται ως εξής: 

α) Κεφαλαιοποιούνται οι καθυστερούμενες ασφαλιστι¬ 
κές εισφορές προς τους ανωτέρω οργανισμούς περι¬ 
όδου απασχόλησης μέχρι το τέλος του προηγούμενου 
μήνα εκείνου κατά τον οποίο συνέβη η πυρκαγιά μαζί 
με τα πρόσθετα τέλη, τόκους και λοιπές προσαυξήσεις 
και επιβαρύνσεις της ίδιας ημερομηνίας. 

β) Αναστέλλεται η καταβολή των τρεχουσών ασφαλι¬ 
στικών εισφορών προς τους οργανισμούς της προηγού¬ 
μενης παραγράφου για έξι (6) μήνες, αρχής γενομένης 
από την 1η ημέρα του μήνα κατά τον οποίο συνέβη 
η πυρκαγιά, χωρίς τον υπολογισμό κατά το διάστημα 
αυτό πρόσθετων τελών και λοιπών προσαυξήσεων και 
επιβαρύνσεων. 

γ) Οι εισφορές των προηγούμενων περιπτώσεων εξο¬ 
φλούνται σε 24 ισόποσες μηνιαίες δόσεις, αρχής γενο¬ 
μένης από την πρώτη του επόμενου μήνα εκείνου κατά 
τον οποίο λήγει η εξάμηνη αναστολή, ή προκειμένου 
για τον ΟΓΑ σε 4 εξαμηνιαίες δόσεις, που αντιστοιχούν 
σε ημερολογιακά εξάμηνα, αρχής γενομένης από την 
πρώτη του ημερολογιακού εξαμήνου κατά το οποίο 
λήγει η εξάμηνη αναστολή. 

Στη ρύθμιση αυτή υπάγονται και όσες επιχειρήσεις, 
εργοδότες ή ασφαλισμένοι έχουν επαγγελματική εγκα¬ 
τάσταση ή δραστηριότητα στις παραπάνω περιοχές και 
έχουν ρυθμίσει τις οφειλές τους είτε με πάγιες διατά¬ 
ξεις είτε με οποιεσδήποτε άλλες ειδικές διατάξεις για 
το μέρος της οφειλής που δεν έχει καταβληθεί. 

2. Για την υπαγωγή στην ανωτέρω ρύθμιση θα πρέπει 
να υποβληθεί αίτηση στον οικείο ασφαλιστικό φορέα 
μέχρι και την τελευταία εργάσιμη για τις δημόσιες υπη¬ 
ρεσίες ημέρα του τελευταίου μήνα εκείνου κατά τον 
οποίο λήγει η εξάμηνη αναστολή. 

3. Η πρώτη από τις μηνιαίες δόσεις καταβάλλεται μέ¬ 
χρι την τελευταία εργάσιμη για τις δημόσιες υπηρεσίες 
ημέρα του μεθεπόμενου μήνα από τη λήξη της αναστο¬ 
λής, οι δε υπόλοιπες δόσεις μέχρι την τελευταία εργά¬ 
σιμη για τις δημόσιες υπηρεσίες ημέρα των αντιστοίχων 
μηνών που ακολουθούν. Ειδικά για τον ΟΓΑ, η πρώτη 
δόση καταβάλλεται εντός του πρώτου ημερολογιακού 
εξαμήνου από τη λήξη της αναστολής. 

Στους φορείς αυτοτελώς απασχολουμένων που ισχύ¬ 
ει το μηχανογραφικό σύστημα είσπραξης εισφορών, 
η εφαρμογή της παρούσας ρύθμισης προσαρμόζεται 
με τον Κανονισμό Λειτουργίας των Μηχανογραφικών 
Τ μημάτων. 

4. Είναι δυνατή η εκπρόθεσμη καταβολή δόσης μέχρι 
το τέλος του επόμενου μήνα από αυτόν που είναι απαι¬ 
τητή. Η παραπάνω εκπρόθεσμη καταβολή επιτρέπεται 
για δύο δόσεις σε κάθε δωδεκάμηνο, ή προκειμένου για 
τον ΟΓΑ η παραπάνω εκπρόθεσμη καταβολή δόσης εί¬ 
ναι δυνατή μέχρι το τέλος του επόμενου ημερολογιακού 
εξαμήνου από αυτό που είναι απαιτητή. Η μη συμμόρφω¬ 
ση στις παραπάνω διατάξεις καθώς και η μη καταβολή 
των τρεχουσών ασφαλιστικών εισφορών συνεπάγεται 
την απώλεια του παρεχόμενου ευεργετήματος τμηματι¬ 
κής εξόφλησης των οφειλόμενων εισφορών και καθιστά 
άμεσα απαιτητό το σύνολο του οφειλόμενου ποσού 
από κύρια εισφορά με τα αναλογούντα σ’ αυτή κατά 
την ημερομηνία εξόφλησης πρόσθετα τέλη και λοιπές 
προσαυξήσεις. 

Στην ανωτέρω εξάμηνη αναστολή υπάγονται και οι 
ρυθμίσεις για οφειλόμενες εισφορές κατ’ εφαρμογή 
ειδικών διατάξεων. 

Μετά τη λήξη της εξάμηνης αναστολής εφαρμόζονται 
οι εν λόγω ειδικές διατάξεις ως εάν δεν είχε ορίσει η 
εξάμηνη αναστολή. 

5. α. Σε περίπτωση εκπρόθεσμης καταβολής δόσης, 
το συνολικό ποσό αυτής προσαυξάνεται με τα προβλε- 
πόμενα από την παρ. 6 του άρθρου 9 του ν. 3232/2004 
πρόσθετα τέλη. 

β. Ειδικά για τον ΟΓΑ έχουν εφαρμογή οι διατάξεις 
του τρίτου εδαφίου της παρ. 1 του άρθρου 15 του 
ν. 2458/1997, όπως τροποποιήθηκαν με τις διατάξεις του 
εδαφίου α της παρ. 4 του άρθρου 7 του ν. 3050/2002. 

6. Για όσο διάστημα οι υπαχθέντες στη ρύθμιση τη¬ 
ρούν τους όρους αυτής: 

α) Αναστέλλεται η ποινική δίωξη για παραβάσεις του 
α.ν. 86/1967, όπως ισχύει, εξαλείφεται το αξιόποινο σε 
περίπτωση ολοσχερούς εξόφλησης και αναβάλλεται η 
εκτέλεση της καταγνωσθείσας ποινής ή διακόπτεται η 
αρξάμενη εκτέλεση αυτής, η οποία τελικά εξαλείφεται 
σε περίπτωση ολοσχερούς εξόφλησης. 


β) Αναστέλλεται η διαδικασία λήψης αναγκαστικών 
μέτρων ενώ διατηρούνται οι κατασχέσεις και υποθήκες 
που έχουν επιβληθεί με εξαίρεση τις κατασχέσεις εις 
χείρας τρίτου. 

γ) Οι αναστολές της παραγράφου αυτής παύουν, εφό¬ 
σον ο υπόχρεος απολέσει το δικαίωμα της ρύθμισης. 

δ) Χορηγείται βεβαίωση ασφαλιστικής ενημερότητας, 
χωρίς παρακράτηση οποιουδήποτε ποσού, με την προϋ¬ 
πόθεση ότι έχουν καταβληθεί όλες οι δόσεις της ρύθμι¬ 
σης μέχρι την ημερομηνία χορήγησης του αποδεικτικού 
και δεν οφείλονται τρέχουσες εισφορές του αιτούντος 
που να εμποδίζουν τη χορήγηση του αποδεικτικού. 

Η παραπάνω ρύθμιση δεν ισχύει για χορήγηση βε¬ 
βαίωσης εξόφλησης τελικού λογαριασμού αναδόχου 
οικοδομικού- τεχνικού έργου. 

Σε περίπτωση απώλειας της ρύθμισης, λαμβάνονται 
σωρευτικά όλα τα αναγκαστικά μέτρα για την είσπρα¬ 
ξη του συνόλου της οφειλής μετά των αναλογούντων 
προσθέτων τελών και λοιπών προσαυξήσεων. 

7. Παρατείνεται για 2 μήνες από τη λήξή της η κατά 
περίπτωση οριζόμενη προθεσμία καταβολής των ασφα¬ 
λιστικών εισφορών των μηνών Ιουλίου και Αυγούστου 
2007 για τις επιχειρήσεις, εργοδότες που έχουν επαγ¬ 
γελματική εγκατάσταση ή δραστηριότητα στους Νο¬ 
μούς Αρκαδίας, Εύβοιας, Ηλείας, Λακωνίας και Μεσ¬ 
σηνίας, ανεξάρτητα αν βρίσκονται εκτός των δήμων 
ή δημοτικών διαμερισμάτων ή οικισμών των ανωτέρω 
νομών που έχουν πληγεί. 

Η ανωτέρω δίμηνη παράταση ισχύει και προκειμένου 
για την καταβολή δόσεων ρυθμισμένων οφειλών των 
ιδίων ως άνω μηνών είτε με πάγιες διατάξεις, είτε με 
οποιαδήποτε ειδική διάταξη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Σεπτεμβρίου 2007 

οι ΥΠΟΥΡΓΟΙ 

ΟΙΚΟΝΟΜΙΑΣ ΑΠΑΣΧΟΛΗΣΗΣ 

ΚΑΙ ΟΙΚΟΝΟΜΙΚΩΝ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Γ. ΑΛΟΓΟΣΚΟΥΦΗΣ Β. Ν. ΜΑΓΓΙΝΑΣ 

